অজিত বাইরী কবিতা মিলনসাগর Ajit Bairy Poetry MILANSAGAR
কবি অজিত বাইরী - জন্মগ্রহণ করেন জেলার হুগলী জেলায়, সির্জন নদীর তীরবর্তী গ্রাম, কনকপুরে,
মায়ের মাতুলালয়ে। কবি বাবা মা-র একমাত্র সন্তান। বাল্যে মাতৃবিয়োগ হলে তিনি বিমাতার স্নেহচ্ছায়ায়
বড় হন।
বাল্যের নিঃসঙ্গ দিনগুলি কাটে সির্জন নদীতে ঝিনুক কুড়িয়ে আর কামরাঙা গাছের নাচে নিজের মনে
খেলাধুলো করে।
মাতৃস্মৃতি অবলম্বনেই তিনি রচনা করেন জীবনের প্রথম কবিতা, কোনো এক রাতে স্কুলের
হোস্টেলে মশারির নীচে মাঝরাতে হ্যারিকেনের পল্ তে উস্ কে দিয়ে।
তিনি কৃষিবিদ্যায় অনার্স সহ বি.এসসি. পাশ করেন কল্যাণী কৃষি বিশ্ববিদ্যালয় থেকে।
কবি কর্মজীবন শুরু করেন হাওড়া শহরের কদমতলার একটি কারখানায় ফাইফরমাস খাটার কর্মী হিসেবে।
হাওড়া স্টেশনে কুলিকামিনদের সঙ্গে মাল খালাসের হিসেবরক্ষকের কাজও সামলেছেন। ১৯৭১ সালে
কোচবিহারে সরকারি চাকরিতে যোদদান করেন। পশ্চিমবঙ্গ সরকারের কৃষি বিভাগে
বিভিন্ন আধিকারিকের পদে চাকুরি করার পর ২০০৮ সালে সুন্দরবন উন্নয়ন পর্ষদ থেকে উপ-প্রকল্প
অধিকর্তার (কৃষি) পদ থেকে অবসর গ্রহণ করেছেন।
কোচবিহারে থাকাকালীন, কবি, নকশাল কর্মী হিসেবে পুলিশের নজরদারিতে বন্দি হয়েছিলেন। পরবর্তীকালে
প্রধানমন্ত্রী ইন্দিরা গান্ধীর জারি করা জরুরী অবস্থার সময়ে, কবি ও সাংবাদিক শ্রী জ্যোতির্ময় দত্তকে স্বগৃহে
আশ্রয় দেবার অপরাধে অভিযুক্ত হতে হয় এবং বিবিধ অত্যাচার সইতে হয়।
বিভিন্ন পত্র-পত্রিকায় তিনি নিয়মিত লিখে থাকেন। এই পাতা প্রকাশিত হবার কাল অবধি তাঁর প্রকাশিত
কাব্যগ্রন্থের সংখ্যা ২৩, গল্পগ্রন্থ ১, উপন্যাস ২, কৃষি বিষয়ক গ্রন্থ ১, সম্পাদিত কাব্যসংকলন ৭ যার মধ্যে
রয়েছে "দুই বাংলার শ্রেষ্ঠ লেখকদের ১৫০ বছরের প্রেমের কবিতা" (২০০৪),, সম্পাদিত পত্রিকা প্রতিমুখ
(১৯৮০ - ১৯৮৬) ও কৃত্তিকা (২০০৮ - ২০১২)।
তাঁর প্রকাশিত কাব্যগ্রন্থের মধ্যে রয়েছে “অবেলায় রোদ্দুরে তোমার মুখ”, “বিদায় কোভালম বিদায় সূর্যাস্ত”,
“প্রিজনভ্যান এবং কালপুরুষ”, “রাঢ়ের মাটি, দক্ষিণের নোনা হাওয়া”, “শ্রুতিসন্ধ্যার নক্ষত্র”, “শব্দের
টেরাকোটা”, “আগুনের চাদর”, “উত্তর দক্ষিণ”, “বিষণ্ণ অর্কিড”, “শ্রেষ্ঠ কবিতা” প্রভৃতি।
তাঁর প্রাপ্ত সম্মাননার মধ্যে রয়েছে একাধিক লিটল ম্যাগাজিনের পক্ষে তাঁকে প্রদান করা সম্মাননা, যেমন
“আবার এসেছি ফিরে”, “মেটে ফুল”, “গোধূলি মন”, “সেই সন্দীপন”, “সোনালি রোদ”, “বনানী” প্রভৃতি। কলকাতা
বইমেলা ২০১৫ তে প্রকাশিত হয় "অর্ধেক আকাশ তুমি" কাব্যগ্রন্থ।
আমরা কবির কাছে কৃতজ্ঞ তাঁর কবিতা এই পাতায় প্রকাশ করার অনুমতি দেবার জন্য। আমরা
মিলনসাগরে  কবি অজিত বাইরীর কবিতা তুলে আগামী প্রজন্মের কাছে পৌঁছে দিতে পারলে এই প্রচেষ্টার
সার্থকতা।
কবির সঙ্গে যোগাযোগ -
ঠিকানা -  ৩২/৭/২, আন্দুল ১ম বাই লেন, ডাক : দানেশ শেখ লেন, হাওড়া ৭১১১০৯
দূরভাষ -  +৯১৩৩২৬৮৮৫৬৭৭
চলভাষ -  +৯১৯৯০৩১৬১৭৮৮
উত্স - কবির থেকে পাওয়া ইমেল।
.           অসিতকুমার বন্দ্যোপাধ্যায় সম্পাদিত “বাংলা কবিতা সমুচ্চয়” দ্বিতীয় খণ্ড, ১৯৯৩।
কবি অজিত বাইরীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১.২.২০১৬
পরিবর্ধিত সংস্করণ - ১৪.২.২০১৬
অর্ধেক আকাশ তুমি কাব্যগ্রন্থের ১২টি কবিতার সংযোজন - ৩.৮.২০১৬
৪টি নতুন কবিতার সংযোজন - ২৩.৮.২০১৬
...